
SC2021-  25011/07.09.2021
RAPORT DE SPECIALITATE

privind atribuirea în folosință gratuită a imobilelor din Timişoara, bdul. Take Ionescu, nr. 56-58 Timișoara către Centrul de Proiecte al Municipiului Timișoara,
   
 Prin cererea înregistrată cu nr.CCT-000088/07.09.2021,  Centrul de Proiecte al Municipilui Timișoara,  solicită atribuirea imobilelor din Timişoara, bdul. Take Ionescu, nr. 56-58 Timișoara, jud. Timiş, identificat prin CF nr. 443018 Timișoara, 443018 – C1- C6 Timișoara, nr. cadastral 443018, 443018-C1-C6, și teren în suprafață de 13.072 mp, în folosință gratuită și încheierea contractului de comodat.

Imobilul situat în Timişoara, bdul. Take Ionescu, nr. 56-58 Timișoara, jud. Timiş, identificat prin CF nr. 443018 Timișoara, 443018 – C1- C6 Timișoara se află în proprietatea Municipiului Timișoara și este înregistrat în evidența patrimonială a Municipiului Timișoara, cu urm. 

- nr. de inventar 19276 (clădire administrativă) și valoarea de inventar 383.143 lei.
- nr. de inventar 19282 (clădire pt vopsitorie) și valoarea de inventar 189.183 lei
- nr. de inventar 19285 (clădire administrativă) și valoarea de inventar 235.349 lei

- nr. de inventar 19284 (atelier de întreținere și revizii), valoarea de inventar 1.185.614 lei

- nr. de inventar 19280 (constructie centrala termica) și valoarea de inventar 70.192 lei

- nr. de inventar 19287 (clădirepost trafo) și valoarea de inventar 17.017 lei

- nr. de inventar 19291 (clădire pt baie) și valoarea de inventar 12.347 lei


Luând în considerare HCL nr. 153/2021 privind completarea    art. 1  din Hotărârea Consiliului Local al Municipiului Timișoara nr. 84/16.03.2021 de  modificare a Hotărârii Consiliului Local al Municipiului Timişoara nr. 270/2020 privind  înfiinţarea, organizarea şi funcţionarea Centrului de Proiecte Culturale şi Administrare a Moştenirii Capitalei Culturale Europene al Municipiului Timişoara; 


Având în vedere HCL 84 din data: 16.03.2021 privind  modificarea Hotararii Consiliului Local al Municipiului Timisoara nr. 270/2020 privind  înfiintarea, organizarea si functionarea Centrului de Proiecte Culturale si Administrare a Mostenirii Capitalei Culturale Europene al Municipiului Timisoara art. 1- " Se infiinteaza Centrul de Proiecte al Municipiului Timisoara,instituție publică cu personalitate juridică, care funcționează sub autoritatea Consiliului Local al Municipiului Timișoara, cu sediul  in Timișoara, strada Vasile Alecsandri, nr.1, județul Timiș"


Centrul de Proiecte al Municipiului Timișoara este o instituție esențială în strategia culturală a Timișoarei. Pe de o parte, asigură o finanțare transparentă pentru sectorul cultural independent in domeniul culturii, educației, sportului și implicării civice și sociale, iar pe de altă parte oferă sprijin proiectelor prioritare în contextul titlului de Capitală Europeană a Culturii.  


În vederea îndeplinirii obiectivelor asumate de către Municipiul Timișoara  ca urmare a câștigării titlului de Capitală Europeană a Culturii 2023, este oportună colaborarea între Municipiul Timișoara și Centrul de Proiecte în vederea organizarii şi desfăşurarii proiectulor culturale de importanță majoră.


Colaborarea în vederea realizării proiectulor culturale constă în punerea la dipoziția organizatorului, cu titlu gratuit, a spațiului care găzduiește  MultipleXity - centrul pentru artă, tehnologie și experiment și a spațiilor adiacente și anume: curtea aferentă spațiului MultipleXity, care va deservi ca spațiu pentru evenimente, pentru amplasare unor scene de concert, sisteme de sonorizare, instalații de artă, ateliere etc., situate la adresa bdul. Take Ionescu, nr. 54-56 Timișoara. 


Primăria Municipiului Timişoara va acționa ca un co-organizator al evenimentulor  culturale pe care le desfășoară Centrul de Proiecte în ceea ce privește promovarea lor până la sfârșitul anului 2021. De asemenea, Centrul va menționa Partenerul în toate materialele de comunicare realizate cu ocazia desfășurării evenimentelor, online și offline, prin inserarea logo-ului în secțiunea dedicată co-organizatorilor. 


Având în vedere Referatul pentru aprobarea proiectului SC2021-  25011/07.09.2021 a Primarului Municipiului Timişoara  şi Proiectul de hotărâre privind atribuirea în folosință gratuită a imobilelor din Timişoara, bdul. Take Ionescu, nr. 56-58 Timișoara către Centrul de Proiecte al Municipiului Timișoara, până la data de  31.12.2021 şi încheierea contractului de comodat.


Pentru a putea răspunde cerinţelor solicitate de către  CENTRUL DE PROIECTE AL MUNICIPIULUI TIMIȘOARA şi  având  în vedere prevederile legale, apreciem că proiectul de hotărâre privind atribuirea în folosință gratuită a imobilelor din Timişoara, bdul. Take Ionescu, nr. 56-58 Timișoara, identificat prin CF nr. 443018 Timișoara, 443018 – C1- C6 Timișoara, nr. cadastral 443018, 443018-C1-C6, și teren în suprafață de 13.072 mp către Centrul de Proiecte al Municipiului Timișoara, pană la data de 31.12.2021 către CENTRUL DE PROIECTE AL MUNICIPIULUI TIMIȘOARA şi încheierea contractului de comodat, îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara .

